สวัสดีครับเมื่อตอนเด็กๆผมเคยโดนเพื่อนทุบหัวที่บริเวณบนซ้ายแต่ก็ไม่ได้ทำอะไรเป็นพิเศษเพราะไม่มีอาการอะไรแล้วเมื่อ4วันที่แล้วผมโดนลูกบาสกระแทกหัวที่บริเวณใกล้ๆเดิมตอนโดนล้มเพราะมึนร่วมกับแรงกระแทกของลูกบาสแล้วก็หูดับไป(โดนหู)พอผ่านไป1ชั่วโมงอาการทุกอย่างก็กลับมาเป็นปกติตอนนี้ผ่านมา4วันแล้วไม่มีอาการอะไรทั้งสิ้น(ทรงตัวพูดปกติหายเจ็บบริเวณที่โดนแล้ว หูกลับมาได้ยินปกติแล้ว)กรณีนี้จำเป็นต้องไปพบแพทย์เพื่อx-rayสมองมั้ยหรือไปตรวจหูมั้ยครับหรือว่าถ้าไม่เหลืออาการใดๆแล้วก็ถือว่าไม่เป็นอันตรายครับมันจะมีอาการแฝงอะไรส่งผลระยะยาว+ควรเฝ้าระวังเพิ่มมั้ยครับขอบครับ
สวัสดีค่ะ กรณีนี้ที่ถูกของแข็งกระแทกบริเวณศีรษะและตรงบริเวณใบหูนั้น อาจทำให้เกิด การบาดเจ็บของเนื้อเยื่อรอบๆ มีอาการปวด บวม แดง ในช่วงแรกที่เกิดอุบัติเหตุได้ หรืออาจมีภาวะที่รุนแรงกว่านั้น หากการบาดเจ็บค่อนข้างรุนแรงเช่นอาจทำให้เยื่อแก้วหูทะลุ มีเลือดออกในสมองหรือบริเวณกะโหลกศีรษะได้โดยภาวะเยื่อแก้วหูทะลุเป็นโรคทางหูที่เป็นผลมาจากแก้วหูเกิดการฉีดขาดหรือเป็นรูด้วยหลายสาเหตุ เช่นจากอุบัติเหตุ การแคะหู การได้ยินเสียงดังเกินไปนานๆ อาจมีอาการปวดหูมาก สูญเสียการได้ยิน มีน้ำหนองไหจากหูจากที่กล่าวมา ถ้าตอนนี้อาการกลับมาเป็นปกติ ไม่เจ็บแล้ว โอกาสที่จะเป็นโรคร้ายแรงต่างๆดังกล่าวไปก็มีน้อย แต่หากยังมีความไม่สบายใจ หรือมีอาการผิดปกติ เช่นยังมีหูอื้อเป็นระยะ ปวดศีรษะมากขึ้นเรื่อยๆ ก็ควรไปพบแพทย์เพื่อตรวจร่างกายร่วมกับตรวจเพิ่มเติมต่างๆเช่นเอ็กซเรย์บริเวณกะโหลกศีรษะตามที่จำเป็นต่อไป